
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica

KLASA:024-08/22-003/99
URBROJ:251-13-11-16-22-10
Zagreb, 24. siječanj 2022.

				
Z A P I S N I K

s  8. sjednice Vijeća Mjesnog odbora Ciglenica, održane 24. siječnja 2022. u 18:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Marina Milić Babić, Sanja Tonković, Hrvoje Skejić, Goran Štefek, Siniša Bijelić, Milka Škripek.
Ostali nazočni: Gradski ured za mjesnu samoupravu, civilnu zaštitu i sigurnost: Antonietta Gretić, voditeljica Područnog odsjeka Trešnjevka – sjever, Barbara Šarić, viša stručna referentica, predstavnici VII. Policijske postaje: Danijel Marković i Darko Marelja

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 7 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje zapisnik s 7. sjednice na verifikaciju. Otvara raspravu, zaključuje raspravu. Predsjednica daje zapisnik na verifikaciju.
Vijeće Mjesnog odbora Ciglenica JEDNOGLASNO prihvaća zapisnik s 7. sjednice. 

Predsjednica predlaže dopunu dnevnog reda točkom: Koordinacija sa VII. Policijskom postajom Zagreb

Predsjednica daje prijedlog dnevnog reda na glasovanje, koja je prihvaćena JEDNOGLASNO.
Predsjednica predlaže 
DNEVNI RED

1. Izvješće Mandatnog povjerenstva o mirovanju mandata člana Vijeća i verifikaciji mandata zamjenici člana Vijeća Mjesnog odbora Ciglenica
2. Prijedlog zaključka o mirovanju mandata člana Vijeća i verifikaciji mandata zamjenici člana Vijeća Mjesnog odbora Ciglenica
3. Polaganje prisege članice Vijeća
4. Koordinacija sa VII. Policijskom postajom Zagreb
5. Prijedlog Financijkog plana Mjesnog odbora Ciglenica za 2022.
6. Prijedlog Plana malih komunalnih akcija Mjesnog odbora Ciglenica za 2022.
7. Prijedlog Izvješća o radu Vijeća Mjesnog odbora Ciglenica za 2021.
8. Prijedlog Programa rada Vijeća Mjesnog odbora Ciglenica za 2022.
9. Prijedlog zaključka o popisu poslovnih prostora u vlasništvu Grada Zagreba na području Mjesnog odbora Ciglenica
10. Pitanja, prijedlozi i obavijesti


 koji je prihvaćen JEDNOGLASNO.
Ad 1. Izvješće Mandatnog povjerenstva o mirovanju mandata člana Vijeća i verifikaciji mandata zamjenici člana Vijeća Mjesnog odbora Ciglenica

Siniša Bijelić, predsjednik Mandatnog povjerenstva podnosi  izvješće.

Ad 2. Prijedlog zaključka o mirovanju mandata člana Vijeća i verifikaciji mandata zamjenici člana Vijeća Mjesnog odbora Ciglenica

Predsjednica izvješćuje o materijalima, te predlaže da Vijeće Mjesnog odbora Ciglenica prihvati Izvješće Mandatnog povjerenstva o mirovanju mandata člana Vijeća Mjesnog odbora Ciglenica i verifikaciji mandata zamjenici člana Vijeća Mjesnog odbora Ciglenica.
Predsjednica otvara raspravu, istu zaključuje.

Vijeće Mjesnog odbora Ciglenica JEDNOGLASNO donosi

Z A K LJ U Č A K

1. Prihvaća se Izvješće Mandatnog povjerenstva o mirovanju mandata člana Vijeća s prijedlogom za verifikaciju mandata zamjenici člana Vijeća Mjesnog odbora Ciglenica.

2. Utvrđuje se da KREŠIMIRU PINTARIĆU, članu Vijeća mandat miruje s 14. prosinca 2021. godine.

3. Verificira se mandat članici Vijeća, MILKI ŠKRIPEK, zamjenici Krešimira Pintarića.

4. Ovaj će zaključak biti objavljen na oglasnoj ploči u sjedištu Mjesnog odbora Ciglenica.


Ad 3. Polaganje prisege članice Vijeća

Milka Škripek je položila prisegu.

Ad 4. Koordinacija sa VII. Policijskom postajom Zagreb

Predsjednica podsjeća da je na 7. sjednici donijet zaključak da se na sjednicu pozovu predstavnici VII. Policijske postaje, te prometnog i komunalnog redarstva. Članovi Vijeća dogovorili su suradnju sa VII. Policijskom postajom Zagreb, a vezano za sigurnost građana, prometnu problematiku, buduće edukacije djece i građana i suradnju policije sa školama i vrtićima na području Mjesnog odbora Ciglenica.

Ad 5. Prijedlog Financijskog plana Mjesnog odbora Ciglenica za 2022.

Predsjednica izvješćuje o materijalima. Otvara raspravu u kojoj sudjeluju svi članovi Vijeća. Predsjednica zaključuje raspravu.

Vijeće Mjesnog odbora Ciglenica sa 6 glasova ZA i 1 glasom PROTIV donosi

FINANCIJSKI PLAN
Mjesnog odbora Ciglenica
za 2022.

Članak 1.
Financijski plan Mjesnog odbora Ciglenica za 2022. (dalje u tekstu: Plan) sastoji se od:

PRIHODA:										897.400,00
RASHODA:										897.400,00
	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	897.400,00

	6711
	PRIHODI ZA FINANCIRANJE RASHODA POSLOVANJA
	897.400,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	897.400,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	799.000,00

	 
	ODRŽAVANJE JAVNIH ZELENIH POVRŠINA
	348.000,00

	 
	ODRŽAVANJE NERAZVRSTANIH CESTA
	451.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	8.400,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.


Ad 6. Prijedlog Plana malih komunalnih akcija Mjesnog odbora Ciglenica u 2022.

Predsjednica izvješćuje o materijalima, otvara raspravu, u kojoj sudjeluju svi članovi Vijeća, zaključuje raspravu.

Vijeće Mjesnog odbora Ciglenica sa 6 glasova ZA i 1 SUZDRŽANIM glasom donosi 

Plan malih komunalnih akcija
Mjesnog odbora Ciglenica u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Ciglenica (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.
	3. Planirana sredstva za financiranje ovog plana u iznosu od ukupno 799.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	348.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	451.000,00

	Ukupno
	799.000,00



	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 40.862m² uređenih javnih zelenih površina na području Mjesnog odbora.
	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 47.087 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 316.000,00 kuna za asfalterski program i
	- 30 % ili 135.000,00 kuna za ostale poslove redovnog održavanja.
	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.
	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.
	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.
	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Trešnjevka - sjever u 2022.


Ad 7. Prijedlog Izvješća o radu Vijeća Mjesnog odbora Ciglenica za 2021.

Predsjednica izvješćuje  o materijalima, otvara raspravu u kojoj sudjeluju svi članovi Vijeća, zaključuje raspravu.

Vijeće Mjesnog odbora Ciglenica JEDNOGLASNO donosi 

IZVJEŠĆE O RADU
VIJEĆA MJESNOG ODBORA
CIGLENICA ZA 2021. GODINU

1. Vijeće Mjesnog odbora Ciglenica u 2021. godini:

· održalo je 11 sjednica Vijeća Mjesnog odbora Ciglenica na kojima se  raspravljalo na 62 točki dnevnog reda i  donijelo 52 zaključka, postavilo 3 pitanja nadležnima
· Vijeće Mjesnog odbora Ciglenica je na sjednicama raspravljalo o prijedlozima akata gradskih tijela, kao i zahtjevima građana
· odobrilo korištenje prostora udrugama i političkim strankama
· koordiniralo je u radu s Vijećem GČ Trešnjevka – sjever kroz koordinacije s predsjednikom Vijeća gradske četvrti Trešnjevka – sjever
· održalo je dežurstva za građane jednom tjedno u prostorijama MO Ciglenica 
· donijelo je Prijedlog  prioriteta za Plan malih komunalnih akcija za 2022. godinu
· donijelo je Financijski plan za 2021. godinu
· donijelo je Prijedlog Plana malih komunalnih akcija Vijeća Mjesnog odbora Ciglenica
· predlagalo intervencije na terenu za unapređenju kvalitete života stanovnika,

2. Ovo Izvješće o radu Mjesnog odbora Ciglenica za 2021. godini dostavlja se Vijeću Gradske četvrti Trešnjevka-sjever.




Ad 8. Prijedlog Programa rada Vijeća Mjesnog odbora Ciglenica za 2022.

Predsjednica izvješćuje o materijalima, otvara raspravu u kojoj sudjeluju svi članovi Vijeća, zaključuje raspravu.

Vijeće Mjesnog odbora Ciglenica JEDNOGLASNO donosi

PROGRAM RADA 
VIJEĆA MJESNOG ODBORA
CIGLENICA ZA 2022. GODINU

1. Vijeće Mjesnog odbora Ciglenica predlaže slijedeće aktivnosti Vijeća za 2022. godinu: 
· Rješavanje problematike u prometu na području Mjesnog odbora Ciglenica
· Potpora kulturnim, obrazovnim i drugim sadržajima na terenu Mjesnog odbora Ciglenica
· Prijedlozi Vijeću GČ Trešnjevka-sjever za rješavanje  problema u infrastrukturi i za kvalitetniji, sadržajniji i sigurniji život građana u zajednici
· Odlučivanje o povremenom korištenju prostora mjesne samouprave 
· Suradnja s korisnicima prostora u MO Ciglenica
· Suradnja s komunalnim redarstvom
· Suradnja s policajcem u zajednici
· Donošenje Financijskog plana za 2022.g.
· Prijedlog Plana malih komunalnih akcija za 2022. g.
· Prijedlog akcija za Plan komunalnih aktivnosti za 2023. g. Gradske četvrti Trešnjevka - sjever
· Donošenje Godišnjeg obračuna za 2021.g.
 
2. Ovaj Program rada Mjesnog odbora Ciglenica za 2022. dostavlja se Vijeću Gradske četvrti Trešnjevka-sjever.

Ad 9. Prijedlog zaključka o popisu poslovnih prostora u vlasništvu Grada Zagreba na području Mjesnog odbora Ciglenica

Predsjednica izvješćuje o materijalima, otvara raspravu u kojoj sudjeluju svi članovi Vijeća, zaključuje raspravu.

Vijeće Mjesnog odbora Ciglenica JEDNOGLASNO donosi

Z A K LJ U Č A K

1. Vijeće Mjesnog odbora Ciglenica traži popis poslovnih prostora u vlasništvu Grada Zagreba na području Mjesnog odbora Ciglenica.

1. Ovaj Zaključak dostavlja se Vijeću Gradske četvrti Trešnjevka - sjever na daljnje postupanje.









Ad 10. Pitanja, prijedlozi i obavijesti

Predsjednica Vijeća Mjesnog odbora Ciglenica Maja Šćukanec obavijestila je članove Vijeća, o pristiglim upitima i prijedlozima građana.                                               




Sjednica je završila u 18:50 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

